Датум: 10.11.2020. године

Гласање бирача који су позитивни на вирус корона или који су у изолацији

Градска изборна комисија Зворник обавјештава бираче који су позитивни на вирус корона и бираче којима је одређена изолација или су хоспитализовани да своје гласачко право могу остварити подношењем захтјева за гласање путем ковертираног гласачког листића. Уз захтјев је потребно приложити медицински налаз којим се потврђује да је лице позитивно или акт надлежног тијела којим му је одређена изолација или хоспитализација.

Ово своје право могу остварити најкасније у року 72 часа прије дана избора (четвртак 12. новембар, до 07:00 часова) путем е-мејла:  zvornikoik@gmail.com, броја факса:  056/232-266 или у канцеларији Градске управе Зворник бр. 45 путем другог лица. 
Бирач који добије налаз да је позитиван након четвртка у 07:00 часова  или на сам дан избора дужан је да достави захтјев за гласање најкасније на дан избора.
